એ બધાનો મૂળ હેતુ એક જ હતો, કે માણસ જે કંઈ કરે, તે પોતાના અંગત સ્વાર્થ માટે નહિ, પણ કોઈ ને કોઈ દેવ કે દેવીને નિમિત્તે, અને તેને અર્પણ કરીને જ કરે, તો એને દુઃખી થવા વારો ન આવે; કેમકે સાચી રીતે કર્મકાંડ કરવાથી, માણસનો અહંકાર ઓછો થતો જાય, ને એનું ચિત્ત રાગ-દ્વેષ તથા કામ, ક્રોધ વગેરે દુઃખ દેનારા ભાવોથી મુક્ત થવા લાગે; અને તેના પરિણામે દુઃખભાવ ઓછો થાય, તથા સુખસંતોષનો ભાવ વધે, એવા હેતુથી જે કર્મકાંડના વિધિ થતા, તે સમર્પણને ભાવે કરવાના હોવાથી, યજ્ઞ, હોમ, હવન વગેરે કહેવાતા હતા.